Кармэн Электра

**Кармэн Электра** (; сапраўднае імя **Тара Лі Патрык**;  20 красавіка 1972 году, Шэронвіл, Агаё, ЗША) — амэрыканская мадэлька, тэлезорка, акторка і сьпявачка.

## Біяграфія
Тара Лі Патрык нарадзілася ў сям’і сьпявачкі Патрыцыі ды гітарыста Гары Патрыка. Яе продкі — ірляндцы, немцы ды індзейцы племені чарокі. Кармэн закончыла Прынстанскую вышэйшую школу ў сваім родным горадзе. Пачала прафэсійную кар’еру ў 1990 танцаўшчыцай у парку атракцыёнаў Kings Island (Мэйсан, штат Агаё), дзе яна выступала ў шоў «Чароўная». У 1994 годзе пераехала ў Каліфорнію. Падчас праслухоўваньня на падборы сьпявачак у рэп-гурт сустрэла сьпевака Прынца. Ён пераканаў яе зьмяніць імя на Кармэн Электра і запісаць сольны альбом. Неўзабаве яна падпісала кантракт з Paisley Park Records, гуказапісвальнай кампаніяй Прынца, пачаўшы кароткую кар’еру сьпявачкі.

У 1995 годзе Электра стала зьяўляцца ў розных тэлешоў. У траўні 1996 году выйшаў часопіс *[[Playboy]]* зь яе фотасэсіяй, што прывяло да павелічэньня яе папулярнасьці і запрашэньня ў сэрыял «Выратавальнікі Малібу», а таксама на шоў канала MTV *[[Singled Out]]*. Таксама Кармэн удзельнічала ў тэлешоў Гаўарда Стэрна. Кармэн яшчэ разь зьявілася на старонках часопіса *[[Playboy]]* у чэрвені 1997 году.

Электра зьнялася ў некалькіх фільмах, такіх як «Выдатны гамбургер» (1997), «Шлюбныя гульні зямных насельнікаў» (1999), «Вельмі страшнае кіно» (2000), «Старскі і Гатч» (2004) і «Оптам таньней 2». Акрамя таго, яна агучвала сама сябе ў адным з эпізодаў «Сымпсанаў», а таксама андроіда Сэксі ў другім сэзоне мультсэрыяла «Расплясканы космас».

### Асабістае жыцьцё
У 1998 годзе ў сям’і Кармэн адбыліся дзьве трагедыі — ад рака памерла маці, потым ад сардэчнага прыступу — старэйшая сястра Дэбі. У 1998 годзе Кармэн Электра выйшла замуж за баскетбаліста Дэніса Родмана, але ўжо на дзясяты дзень разьвялася зь ім. 22 лістапада 2003 году выйшла замуж за былога гітарыста Red Hot Chili Peppers Дэйва Навара, але 10 жніўня 2006 году падала на развод.

## Дыскаграфія
* 1993 — *[[Carmen Electra (альбом)|Carmen Electra]]*

## Фільмаграфія
* 1997 — Амэрыканскі вампір — *An American Vampire Story*
* 1997 — Выдатны гамбургер — *Good Burger*
* 1998 — Зорная хвароба — *Starstruck*
* 1998 — Крумкач — *The Chosen One: Legend of the Raven*
* 1999 — Шлюбныя гульні зямных насельнікаў — *The Mating Habits of the Earthbound Human*
* 1999 — Калядныя вакацыі 2000 — *Christmas Vacation 2000*
* 2000 — Вельмі страшнае кіно — *Scary Movie*
* 2000 — Сардэчна запрашаем у Галівуд — *Welcome to Hollywood* (дакумэнтальны)
* 2001 — Парфума — *Perfume*
* 2001 — Каханьне ўсё зьмяняе — *Sol Goode*
* 2001 — Вірус каханьня — *Get Over It*
* 2002 — Арэндны кантроль — *Rent Control*
* 2002 — Голае кіно — *Naked Movie*
* 2002 — Дурнаватыя — *Whacked!*
* 2003 — Гарадзкія дзяўчынкі — *Uptown Girls*
* 2003 — Дачка майго боса — *My Boss’s Daughter*
* 2004 — Старскі і Гатч — *Starsky & Hutch*
* 2004 — Містэр 3000 — *Mr. 3000* (камэа)
* 2004 — Праклён нефрытавага цмока — *Max Havoc: Curse of the Dragon*
* 2005 — Бруднае каханьне — *Dirty Love*
* 2005 — Жаночы лісьлівец — *Lil' Pimp* (голас)
* 2005 — У пошуках Бобі Дзі — *Searching for Bobby D*
* 2005 — Гуляй — *Getting Played*
* 2005 — Оптам таньней 2 — *Cheaper by the Dozen 2*
* 2006 — Кінаспатканьне — *Date Movie*
* 2006 — Вельмі страшнае кіно 4 — *Scary Movie 4*
* 2006 — Амэрыканскія мары — *American Dreamz* (камэя)
* 2007 — Эпічнае кіно — *Epic Movie*
* 2007 — Жадаю цукерку — *I Want Candy*
* 2008 — Знаёмства са спартанцамі — *Meet the Spartans*

## Працы на тэлебачаньні
* *[[Singled Out]]* (вядучая ў 1997)
* *[[Loveline]]* (вядучая ў 1997)
* *[[Выратавальнікі Малібу (тэлесерыял)|Выратавальнікі Малібу]]* (1997—1998)
* *Выратавальнікі Малібу: Белы гром у Глейшэр-Бэй* (1998)
* *[[Hyperion Bay]]* (1999)
* *[[Electra's Guy]]* (2000)
* *[[VH1's 100 Greatest Artists of Hard Rock]] (вядучая ў [[2000 год у кіно|2000]])
* *Cleavage (2002) (дакумэнтальны) (апавядальнік)
* *[[Кармэн і Дэйв: Любоўная гісторыя MTV]]* (2002)
* *[[Livin' Large]]* (вядучая ў 2002—2003 і ў 2003—2004)
* *[[BattleBots]]* (вядучая ў 2002)
* *[[Dance Fever]]* (судзьдзя спаборніцтваў у 2003)
* *[[Выратавальнікі Малібу: Гавайскае вясельле (фільм)|Выратавальнікі Малібу: Гавайскае вясельле]]* (2003)
* *[[Сымпсаны (мультфільм)|Сымпсаны]]* (2003)
* *[[Пакуль сьмерць не разлучыць нас: Кармэн + Дэйв]]* (2004) (мінісэрыял)
* *[[Падстава (шоў)|Падстава]]* (2004)
* *[[Выспа монстраў (фільм)|Выспа монстраў]]* (2004)
* *[[У пошуках самой раскошнай мужчынскай супэрмадэлі Амэрыкі]]* (2004) (мінісэрыял)
* *[[Naked Women's Wrestling League]]* (вядучая 2004)
* *[[Доктар Гаўс|Доктар Гаўс: Тры гісторыі]]* (у ролі самой сябе 2005)
* *[[Расплясканы космас]]* (з 2005)
* *[[Beat It!]]* (2006)
* *[[Джо (тэлесерыял)|Джо]]* (у ролі самой сябе 2005)

## Узнагароды
* «Залатая маліна» 2006 году — за найгоршую жаночую ролю другога пляну (фільмы «Вельмі страшнае кіно 4» і «Кінаспатканьне»).

## Крыніцы

## Вонкавыя спасылкі
* Афіцыйны сайт
* Фан-Сайт Carmen Electra (Кармэн Электра)
* 
* Кармэн Электра. Stripaerobics Відэа
* Кармэн Электра - прыгажуня тыдня газэты «Сальдарнасць»

Катэгорыя:Нарадзіліся 20 красавіка
Катэгорыя:Нарадзіліся ў 1972 годзе
Катэгорыя:Нарадзіліся ў Агаё
Катэгорыя:Акторкі ЗША
Катэгорыя:Сьпявачкі ЗША
Катэгорыя:Фотамадэлі ЗША